
 DEMONSTRÁTORI PÁLYÁZAT

Az ELTE PPK Egészségfejlesztési és Sporttudományi Intézete pályázatot ír ki a 2026/2027. tanévre díjazással nem járó DEMONSTRÁTORI poszt betöltésére. Olyan motivált hallgató jelentkezését várja demonstrátori feladatokra, aki szívesen kapcsolódik be az Intézet oktatási, kutatási és szakmai közösségi tevékenységébe, miközben értékes szakmai tapasztalatot szerez és tovább fejleszti kompetenciát.
Demonstrátor lehet:
· az ELTE PPK aktív státuszú hallgatója, vagy 
· az ELTE bármely karán képzésben részt vevő, aktív státuszú hallgató, amennyiben az alapkarán nem lát el demonstrátori feladatokat; 
· érdeklődik az Intézet által oktatott és kutatott tudományterületek iránt, 
· legalább 2 tanulmányi félévet lezárt sikeresen, legalább 4,00 tanulmányi eredménnyel vagy felsőoktatási végzettséggel már rendelkezik, 
· tanulmányai során figyelemre méltó szakmai teljesítményt mutatott fel,
· idegen nyelven képes tudományterületén tájékozódni, szakirodalmat fordítani, továbbá  
· vállalja, hogy legfeljebb heti 10 órában demonstrátori feladatokat lát el. 

A demonstrátor általános feladatai: 
· az Intézet tudományos kutatómunkájában való részvétel, az ezzel kapcsolatos szervezőmunkák segítése,
· kisegítő részvétel az Intézet oktatómunkájában (pl.: kurzusok előkészítése, gyakorlati munka támogatása stb.),
· aktív részvétel az Intézet szakmai rendezvények szervezésében, lebonyolításában különböző oktatás- és kutatásszervezési feladatokba való bekapcsolódás,
· közösségi programok szervezése és lebonyolítása.
A demonstrátori címet az ELTE PPK dékánja a benyújtott pályázatok alapján az Intézet vezetőjének javaslata alapján ítéli oda.
A megbízás 2 félévre szól. A kutatócsoportvezető/intézetigazgató felel azért, hogy a demonstrátor rendszeresen érdemi szakmai munkát végezzen. 
A demonstrátor konkrét feladatait az intézetigazgató és a demonstrátor szakmai munkáját segítő oktató határozza meg, aki egyben azért is felel, hogy a demonstrátor érdemi feladatokat lásson el a megbízása során. 
A demonstrátor a tavaszi félévben szakmai ösztöndíjra nyújthat be pályázatot a Hallgatói Önkormányzathoz, melyhez a kutatócsoportvezető/szakfelelős/intézetigazgató ajánlását kell csatolni. 
 

A demonstrátori pályázatnak tartalmaznia kell a következőket: 
· jelentkezési lap (letölthető formanyomtatvány); 
· szakmai önéletrajz; 
· motivációs levél, mely tartalmazza egyrészt, hogy a meghirdetett helyek közül (kutatócsoport, intézet, képzés) hol szeretne dolgozni, másrészt választásának indoklását is; 
· Neptunból az eddigi (szakon töltött) féléveknek az összesítő lapjai 
·  Oktatói ajánlás (Aláírt oktatói ajánlás vagy az oktató egyetemi e-mail címéről a hallgatónak küldött, a hallgató demonstrátori tevékenységét részletesen kifejtő és kifejezetten támogató e-mail) 

A pályázat benyújtásának határideje:

2026. szeptember 18., 12:00 óra 
 
A pályázatot elektronikus úton az esi@ppk.elte.hu címen kell benyújtani. 

 
 Budapest, 2026. augusztus 04.

